Source: http://concretemedia.hu/2020/02/18/gyongyospatai-iskolaugy-a-kormany-bizik-a-kuria-erdemi-vizsgalataban/
Timestamp: 2020-04-07 07:32:26+00:00

Document:
11-re nőtt a koronavírusos betegek száma Nógrád megyében
Előzés közben ütközött össze két autó Nógrád megyében
1200 milliárd jut munkahelyek védelmére és újak teremtésére
Kezdőlap Belföld Gyöngyöspatai iskolaügy: a kormány bízik a Kúria érdemi vizsgálatában
Diákok a gyöngyöspatai Nekcsei Demeter Általános Iskola előtt 2020. január 21-én.Forrás: MTI/Komka Péter
A kormány bízik abban, hogy a Kúria áprilisi eljárásában érdemben vizsgálja majd a gyöngyöspatai iskolaügy alperesi indítványait – mondta Rétvári Bence, az Emberi Erőforrások Minisztériumának parlamenti államtitkára kedden sajtótájékoztatóján.
Számtalan olyan indítvány volt a tankerület és az önkormányzat részéről, amely szerintünk érdemben befolyásolta volna a döntést, de sem az első-, sem a másodfokú bíróság nem foglalkozott vele érdemben – jelentette ki Rétvári Bence.
A Kúria soron kívül áprilisban elbírálja a gyöngyöspatai ügyet
Úgy fogalmazott, abban bízunk, hogy a Kúria most áprilisban kezdődő vizsgálata ezeket érdemben megnézni, átvizsgálja, és dönt, hogy valóban ezek kellő mértékben kerültek megvizsgálására vagy nem az első- és másodfokú bírósági eljárás során.
Rétvári Bence üdvözölte, hogy a Kúria nem az ősszel, hanem soron kívül, várhatóan áprilisban elbírálja a gyöngyöspatai ügyet. Az ügy elhúzódása és a Soros György szervezetei által gerjesztett feszültség nem használt volna a településen élőknek – mondta az államtitkár, megjegyezve, hogy a tavaszi tárgyalás azért is jó hír, mert a kérdésben nemzeti konzultáció is indul.
Az államtitkár elmondta, reményeik szerint a vizsgálat kitér majd arra is: hogyan fordulhatott elő az, hogy a fél évig Kanadában tartózkodó volt diáknak ezen időtartamra is megítéltek kártérítést.
Indítványozták, hogy a bíróság ne készpénzben, hanem ingyenes oktatás, képzés formájában állapítsa meg a kártérítést. „Többlet erőfeszítést is szívesen vállalunk, hogy személyre szabott képzések formájában kapják meg azt, ami a bíróság döntése szerint korábban a képzések időtartama alatt nem történt meg” – jelezte Rétvári Bence.
Úgy vélte, az ügy a Soros György-féle alapítványok számára csak ürügy, hiszen ugyanolyan sémát követnek, mint más témákban: minél nagyobb politikai botrányt akarnak kelteni és minél nagyobb kártérítést próbálnak az államtól kicsikarni. Jól láthatóan nem a cigány embereket elkötelezetten, hosszú távon segítő szervezetekről van szó – mondta.
A nemzeti konzultáció az általános szabályozásról szól
Kérdésekre válaszolva azt mondta, a nemzeti konzultáció nem a konkrét ügyről, hanem az általános szabályozásról szól majd, hiszen nem egyetlen ügyről, hanem egy jelenségről van szó, amely egyre több helyen megfigyelhető.
A Kúria hétfőn tudatta, hogy a gyöngyöspatai iskolaügyben a jogerős ítélet ellen benyújtott felülvizsgálati kérelem soron kívüli elbírálását az elnök rendelte el a felperes és az alperes kérelmére. A Debreceni Ítélőtábla 2019. szeptember 18-án hozott jogerős ítéletet személyiségi jog megsértése miatt több felperes által a gyöngyöspatai önkormányzattal szemben indított perben.
A táblabíróság megállapította, hogy a jogellenes elkülönítéssel megsértették a Gyöngyöspatán élő roma családok egyenlő bánásmódhoz való jogát, ezért javukra fejenként és a jogsértéssel érintett tanévenként kártérítést ítélt meg, összesen 100 millió forint kártérítés megfizetésére kötelezte a tankerületet és az önkormányzatot.
Előző cikkA 2019-es évet értékelte a Nógrád Megyei Rendőr-főkapitányság vezetője
Következő cikkLángokban állt egy faház Bátonyterenyén, három egységet is riasztottak a helyszínre

References: Kúria 
 Kúria 
 bíróság 
 Kúria 
 Kúria 
 Kúria 
 bíróság 
 bíróság 
 Kúria